กรณีศึกษา การตีโฮมรัน ส่วนกลับ ของ Black Swan
ทุกคนตอนนี้คงรู้จัก Black Swan คือเหตุการณ์ร้ายแรงที่เราไม่คิดมาก่อน แต่ในทางตรงกันข้าม เรื่องนี้อาจทำให้เกิด Home Run หรือเหตุการณ์ดีสุดๆ แบบที่เราไม่เคยคิดมาก่อนเช่นกัน แล้วเรื่องนี้น่าสนใจอย่างไร ลงทุนแมนจะเล่าให้ฟัง
31 พ.ค. 2563

กรณีศึกษา การตีโฮมรัน ส่วนกลับ ของ Black Swan /โดย ลงทุนแมน
 
ทุกคนตอนนี้คงรู้จัก Black Swan คือเหตุการณ์ร้ายแรงที่เราไม่คิดมาก่อน
แต่ในทางตรงกันข้าม เรื่องนี้อาจทำให้เกิด Home Run
หรือเหตุการณ์ดีสุดๆ แบบที่เราไม่เคยคิดมาก่อนเช่นกัน
แล้วเรื่องนี้น่าสนใจอย่างไร
ลงทุนแมนจะเล่าให้ฟัง
╔═══════════╗
อยากรู้ความเป็นไปของเศรษฐกิจโลก ต้องเข้าใจอดีต
เศรษฐกิจโลก 1,000 ปี พิมพ์ครั้งที่ 6
สั่งซื้อได้ที่ (รับส่วนลด 10% จากราคาปก 350 บาท)
Lazada : 
Shopee : 
╚═══════════╝
ทฤษฎี Black Swan อธิบายโดยเปรียบเทียบว่า เมื่อก่อนทุกคนเคยเชื่อว่าหงส์ทุกตัวเป็นสีขาว
แต่ต่อมามีการค้นพบว่ามีหงส์ที่เป็นสีดำด้วย โดยกรณีการระบาดของโควิด-19
ก็คงเป็นอีกหนึ่งเหตุการณ์ ที่ไม่เคยมีใครคาดฝัน
 
ทำให้การเดินทางระหว่างกันเกือบทั่วทั้งโลกต้องหยุดชะงัก
รวมถึงภาพการปิดเมือง ที่ประชาชนต้องอยู่แต่ในบ้าน
เรื่องนี้สร้างผลกระทบทางเศรษฐกิจแบบที่ไม่เคยมีใครเห็นมาก่อน 
 
หลายคนกำลังเริ่มกังวลว่าหลังจากนี้ 
จะมีเหตุการณ์ Black Swan เกิดขึ้นอีกเมื่อไร
แล้วเราควรจะป้องกันอย่างไรดี
 
แต่จริงๆ แล้วในเหตุการณ์ Black Swan อาจกลายเป็นโอกาสให้บางคนสามารถพบกับเรื่องดีๆ แบบที่ไม่เคยคิดมาก่อนเช่นกัน
 
เหตุการณ์นี้ลงทุนแมนขอเรียกว่า โฮมรัน (Home Run)
 
โฮมรัน เป็นศัพท์ในกีฬาเบสบอล หมายถึง การตีลูกแรงจนออกนอกสนาม
ทำให้อีกฝ่ายไม่สามารถรับลูกได้ และทีมที่ทำโฮมรันจะได้แต้มไป
ซึ่งเหตุการณ์แบบนี้จะเกิดขึ้นได้ยาก เกิดขึ้นไม่บ่อย
แต่เมื่อเกิดที จะสร้างผลประโยชน์มหาศาล
 
ยกตัวอย่างธุรกิจที่สามารถตีโฮมรันได้จาก Black Swan 
 
แอปพลิเคชัน LINE เกิดขึ้นมาหลังจากเหตุการณ์สึนามิครั้งใหญ่ที่ญี่ปุ่นในปี พ.ศ. 2554 เพียง 3 เดือน เหตุการณ์ในครั้งนั้นทำให้ระบบการสื่อสารแบบ Voice มีปัญหา จนไม่สามารถติดต่อสื่อสารกันได้
 
NHN Japan บริษัทผู้ให้บริการอินเทอร์เน็ตในญี่ปุ่น จึงเกิดความคิดที่จะพัฒนาระบบการสื่อสารเพื่อให้ผู้ประสบภัย สามารถติดต่อสื่อสารกับคนอื่นได้
 
ซึ่งผลิตภัณฑ์นั้นก็คือ LINE..
 
ภายในปีแรก LINE มีผู้ใช้งานมากถึง 50 ล้านคน และหลังจากนั้น LINE ก็ได้ข้ามประเทศมากลายเป็นแอปพลิเคชันแช็ตยอดนิยมในไทย และ ไต้หวัน
 
อีกหนึ่งตัวอย่างก็คือ Zoom แพลตฟอร์มการประชุมทางไกล 
หนึ่งในแอปพลิเคชันที่มีคนให้ความสนใจมากที่สุดในช่วงโควิด-19
 
Zoom ก่อตั้งในปี พ.ศ. 2554 และออกแอปพลิเคชันมาในปี พ.ศ. 2556
ซึ่ง Zoom ต้องทำธุรกิจมาเกือบ 10 ปี ถึงจะทำโฮมรัน ในช่วงโควิด-19
 
ยอดคนเข้าร่วมประชุมต่อวันของ Zoom เพิ่มขึ้นแบบก้าวกระโดดแบบที่บริษัทไม่เคยคิดมาก่อน แตะ 300 ล้านครั้ง ซึ่งเพิ่มขึ้นมา 30 เท่าจากยอดใช้งานสูงสุด ในปี พ.ศ. 2562
 
เรื่องนี้เป็นเพราะ Zoom ได้ประโยชน์จากโควิด-19 ที่ทำให้คนไม่สามารถเดินทางไปพบกันตัวต่อตัวได้ จึงต้องเปลี่ยนวิธีการสื่อสารมาเป็นแบบผ่านหน้าจออย่างหลีกเลี่ยงไม่ได้
 
อย่างไรก็ตาม ความสำเร็จของ Zoom อีกส่วนหนึ่ง ยังมาจากความพร้อมทางธุรกิจ 
เช่น การทำให้แพลตฟอร์มรองรับผู้ใช้งานจำนวนมากได้ในเวลารวดเร็ว
รวมถึงการกระจายทีมงานอยู่หลายมุมโลก เพื่อให้สามารถดูแลระบบได้ตลอด 24 ชั่วโมง
 
ดังนั้น สิ่งที่เรื่องนี้กำลังจะบอกเราก็คือ
นอกจากการคำนึงถึง Black Swan ที่ไม่รู้ว่าจะเกิดขึ้นเมื่อไหร่
สิ่งที่เราควรทำควบคู่กัน ก็คือการเตรียมตัวสำหรับตีโฮมรัน
 
เพราะในบางครั้ง การตั้งรับอย่างเดียว ไม่ได้เป็นวิธีที่ดีสุด
เตรียมพร้อมเพื่อรุกและโต้กลับเมื่อโอกาสมาถึง
แม้ว่าเราจะต้องรอเป็นปี
แต่ถ้ามันเกิดขึ้น แม้เพียงครั้งเดียว ผลตอบแทนจะปลดเปลื้องการรอคอยทั้งหมด
 
จัดท่าและไม้ให้พร้อม เมื่อลูกมาถึง เราจะได้ใส่แรงให้เต็มที่
แล้วรอดูลูกของเรา ลอยข้ามกำแพงออกไป อย่างสวยงาม..
----------------------
อยากรู้ความเป็นไปของเศรษฐกิจโลก ต้องเข้าใจอดีต
เศรษฐกิจโลก 1,000 ปี พิมพ์ครั้งที่ 6
สั่งซื้อได้ที่ (รับส่วนลด 10% จากราคาปก 350 บาท)
Lazada : 
Shopee : 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-